Tobias Angerer
Store norske leksikon,Sport og spill,Skisport,Langrenn
Tobias Angerer er en tysk langrennsløper. Han vant verdenscupen i sesongene 2005/2006 og 2006/2007. I 2006/2007 vant han også det første Tour de Ski sammenlagt (seks renn). I alt vant han 11 rennseirer i verdenscupen (inkludert Tour de Ski sammenlagt).
Internasjonale mesterskap Angerer har ikke vunnet noe mesterskap, men har 11 sølv- og bronsemedaljer fra OL og VM, derav 5 individuelt og 6 i stafett. Han tok OL-sølv på 30 km fellesstart med skibytte i 2010, OL-bronse på 15 km klassisk i 2006, VM-sølv på 30 km fellesstart med skibytte samt VM-bronse på 15 km fristil i 2007 og VM-bronse på 50 km fristil fellesstart i 2009. I stafett tok han OL-bronse i 2002, OL-sølv i 2006, VM-sølv i 2005 og 2009 og VM-bronse i 2011. I lagsprint tok han VM-sølv i 2009. Les mer i Store norske leksikon langrenn skisport